कहा- आखिरी पलों में 2 चीजें देखना चाहूंगा, कपिल का ट्रॉफी उठाना और धोनी का विनिंग सिक्स
Sunil Gavaskar Taking MS Dhoni Autograph टीम इंडिया के पूर्व खिलाड़ी सुनील गावस्कर ने स्टार स्पोर्ट्स स्टूडियो से बात करते हुए कहा, 'जब मुझे पता चला कि चेन्नई सुपर किंग्स (CSK) और एमएस धोनी चेपॉक में लैप ऑफ ऑनर करने जा रहे हैं,
इंडियन क्रिकेट टीम के पूर्व कप्तान सुनील गावस्कर ने अपनी शर्ट पर महेंद्र सिंह धोनी के साइन की कहानी बताई है। इस दौरान गावस्कर भावुक हो गए। उन्होंने कहा, "जिंदगी के आखिरी पलों में मैं सिर्फ 2 पल देखना चाहूंगा। पहला- 1983 में कपिल देव का ट्रॉफी उठाना और 2011 में धोनी का विनिंग सिक्स।"
स्टार स्पोर्ट्स ने अपने ट्विटर हैंडल पर गावस्कर की इस बातचीत का वीडियो शेयर किया है।
दरअसल, ये वाकया IPL में 14 मई को खेले गए मैच के दौरान हुआ। इस मैच में कोलकाता नाइट राइडर्स (KKR) ने चेन्नई सुपर किंग्स (CSK) को 6 विकेट से हरा दिया था। मैच के बाद चेपॉक स्टेडियम में धोनी दर्शकों का शुक्रिया अदा कर रहे थे। तभी गावस्कर ने अपनी शर्ट पर धोनी के ऑटोग्राफ लिए।
देखिए धोनी और गावस्कर के इस खास पल से जुड़ी तस्वीरें...
धोनी के साइन पर गावस्कर ने क्या कहा...
गावस्कर ने कहा, "धोनी चेन्नई के चेपॉक स्टेडियम में इस IPL सीजन का आखिरी मैच खेल रहे थे। मैच के बाद CSK के कैप्टन ने दर्शकों में जर्सी और टेनिस बॉल बांटकर उनका शुक्रिया कहा। धोनी स्टेडियम के चक्कर लगा रहे थे और मैंने इस मौके को यादगार पल बनाने का फैसला किया। इसी वजह से मैं उनका ऑटोग्राफ लेने के लिए दौड़ पड़ा।
ये होम ग्राउंड पर धोनी का आखिरी मैच था। हां, अगर चेन्नई प्लेऑफ के लिए क्वालिफाई कर जाती है तो उन्हें चेपॉक में खेलने का फिर से मौका मिलेगा। पर मैंने उसी पल को खास बनाने का फैसला किया। ये मेरी किस्मत थी कि कैमरा यूनिट में किसी के पास मार्कर पेन था। मैं उस व्यक्ति का भी शुक्रिया अदा करता हूं।
इसके बाद मैं माही के पास गया और उनसे रिक्वेस्ट की कि वो मेरी शर्ट पर दस्तखत कर दें। उन्होंने इसे मान लिया। ये मेरे लिए एक बहुत भावुक मौका था, क्योंकि इस आदमी ने इंडियन क्रिकेट के लिए बहुत बड़ा योगदान दिया है।"
जिंदगी के आखिरी पलों पर क्या बोले गावस्कर...
गावस्कर से जब खास क्रिकेटिंग पलों पर सवाल किया गया तो उन्होंने कहा, "कपिल देव 1983 वर्ल्ड कप की ट्रॉफी उठा रहे हैं और धोनी 2011 वर्ल्ड कप के फाइनल में विजयी छक्का लगा रहे हैं। ये वो 2 पल होंगे, जो मैं मरने से पहले देखना चाहूंगा।"
धोनी ने रिंकू की टी-शर्ट पर दिया ऑटोग्राफ
मैच के बाद रिंकू सिंह भी धोनी के पास गए और अपनी टी शर्ट पर ऑटोग्राफ लिया। इससे पहले रिंकू सिंह ने CSK से KKR की जीत में अहम रोल निभाया। उन्होंने 54 रन की पारी खेली। रिंकू ने कैप्टन नीतीश राणा के साथ 99 रन की पार्टनरशिप की और मैच पलट दिया।
स्पोर्ट्स की अन्य खबरें भी पढ़ें...
IPL का गणित, SRH प्लेऑफ से बाहर:टेबल टॉपर गुजरात ने किया क्वालिफाई; मुंबई के पास नंबर-2 बनने का मौका
इंडियन प्रीमियर लीग (IPL) के इस सीजन में 62 लीग मैच खत्म होने के बाद प्लेऑफ की पहली टीम मिली। गुजरात टाइटंस ने सोमवार को सनराइजरर्स हैदराबाद को 19 रन से हराया। इस जीत से टाइटंस प्लेऑफ में क्वालिफाई कर गई, वहीं हैदराबाद टॉप-4 की रेस से बाहर होने वाली दिल्ली के बाद दूसरी टीम बनी। पूरी खबर पढ़ने के लिए यहां क्लिक करें...
GT प्लेऑफ में पहुंची, फिर भी नेहरा दिखे नाखुश:सेंचुरी सेलिब्रेट नहीं की, हार्दिक से बहस हुई; शुभमन ने अभिषेक को कहकर सिक्स मारा...मोमेंट्स
गुजरात टाइटंस IPL के प्लेऑफ में पहुंचने वाली पहली टीम बन गई। गुजरात (GT) ने सोमवार को हुए मैच में हैदराबाद को हराया। इस मैच में शुभमन गिल ने सेंचुरी भी जड़ी। लेकिन इसके बावजूद GT के कोच आशीष नेहरा मैच के दौरान खुश नजर नहीं आए। उन्होंने गिल की सेंचुरी भी सेलिब्रेट नहीं की। और तो और बाउंड्री पर कप्तान हार्दिक के साथ उनकी बहस भी हो गई। पूरी खबर पढ़ने के लिए यहां क्लिक करें... ​​​​​